open-index/open-wikipedia-markdown huggingface dataset:
דייוויד פקוסקה

**דייוויד פיטר פקוסקה** (באנגלית: **David Peter Pekoske**; נולד ב-5 במאי 1955) הוא פקיד ממשל אמריקאי שהיה תת אדמירל במשמר החופים של ארצות הברית.

הוא משמש כיום כמנהל הסוכנות לביטחון תעבורתי  ושימש עבר כסגן מזכיר ביטחון המולדת מאפריל 2019 עד נובמבר של אותה שנה. בינואר 2021 נשיא ארצות הברית, ג'ו ביידן מינה אותו להיות מזכיר ביטחון המולדת של ארצות הברית בפועל עד שהסנאט אישר את מועמדתו של אלחנדרו מיורקס לתפקיד.

## ביוגרפיה
פקוסקה נולד במרידן  שבקונטיקט, את התואר הראשון שלו במדעי הנדסת הים קיבל באקדמיה של משמר החופים האמריקאי, ב-1989 עשה את התואר השני שלו במינהל ציבורי בבית הספר ליחסים בינלאומיים של אוניברסיטת קולומביה. פקוסקה פיקד על קבוצת משמר החופים שיושבת בניו הייבן בין 1999 ל-2001, לאחר מכן שימש כמפקד כוחות ההגנה של אזור האוקיינוס השקט ופיקח בעיקר על הפעלת יחידות שמטרתן לבצע משימות בתחומי הביטחון הימי, הגנה על משאבי טבע ועוד.

סגן אדמירל פקוסקה כיהן כסגן מפקד משמר החופים של ארצות הברית החל מאוגוסט 2009 ועד למאי 2010. שבע שנים לאחר מכן, ביוני 2017 הכריז נשיא ארצות הברית, דונלד טראמפ כי בכוונתו למנות את פקוסקה למנהל הסוכנות לביטחון תעבורתי . מספר חודשים לאחר אותה הכרזה אישר הסנאט את מעמדותו ובאוגוסט 2017 הושבע לתפקיד.

באפריל 2019 מונה להיות ממלא מקומו של סגן המזכיר לביטחון לאומי וזאת במקביל לכהונתו כמנהל הסוכנות לביטחון תעבורתי אך בפועל הסוכנות הייתה תחת פיקודה של בכירת הסוכנות, פטרישיה קוגסוול. עד נובמבר של אותה שינה כיהן כממלא מקום אז הוחלף על ידי קן צ'וצ'ינלי, עם חילוף התפקידים חזר פקוקסה לתפקידו כמנהל הסוכנות לביטחון תעבורתי.

בינואר 2021 הכריז נשיא ארצות הברית, ג'ו ביידן כי החליט למנות את פקוסקה להיות ממלא מקום מזכיר ביטחון המולדת עד שהסנאט יאשר את מועמדתו של אלחנדרו מיורקס לתפקידו, לפני כן היה פקוסקה והסוכנות שבראשותו היו אחד האחראים על ההאבטחה בהשבעתו של ביידן, בראיון שנתן לתקשורת אמר כי "הסוכנות בודקת מאות שמות לקראת ההשבעה" והסביר לכתבים על דרכי העבודה של מאבטחי ועובדי הסוכנות לקראת ההשבעה. ב-2 בפברואר תמה כהונתו כמזכיר המחלקה בפועל, לאחר השבעתו של אלחנדרו מיורקס לתפקיד.

## קישורים חיצוניים

## הערות שוליים

קטגוריה:אדמירלים במשמר החופים של ארצות הברית
קטגוריה:נשיאות ג'ו ביידן: אישים
קטגוריה:נשיאות דונלד טראמפ הראשונה: אישים
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של משמר החופים
קטגוריה:בוגרי אקדמיית משמר החופים של ארצות הברית
קטגוריה:בוגרי אוניברסיטת קולומביה
קטגוריה:סגל המחלקה לביטחון המולדת של ארצות הברית
קטגוריה:מעוטרי מדליית השירות המצוין של מחלקת ביטחון המולדת
קטגוריה:אמריקאים שנולדו ב-1955
Belong to the World

"**Belong to the World**" הוא סינגל של הזמר הקנדי דה ויקנד, מתוך אלבום הבכורה שלו, *[[Kiss Land]]*. השיר יצא לאור ב-16 ביולי 2013, כסינגל השני מתוך האלבום.

## רקע ומילים
ב-6 ביולי 2013, דה ויקנד חשף את "Belong to the World" לקהל הרחב בתיאטרון ה-Mod Club בטורונטו שבאונטריו, קנדה. מילות השיר סובבות סביב התאהבות באדם הלא נכון ועוסקות במערכת יחסים רצינית שהייתה לדה ויקנד פעם.

## וידאו קליפ
הווידאו קליפ של "Belong to the World" פורסם לראשונה ב-15 ביולי 2013 באמצעות MTV. למחרת, הועלה לערוץ ה-Vevo של דה ויקנד ביוטיוב. הקליפ צולם ביפן ובוים על ידי אנתוני מנדלר. נכון לינואר 2021, לקליפ למעלה מ-20 מיליון צפיות.

## מחלוקת
השיר ספג מחלוקת עקב כך שג'ף ברואו מלהקת פורטיסהד האשים את דה ויקנד בדגימה לכאורה של התופים ששימשו בשיר "Machine Gun" ללא רשותם. מאוחר יותר, דה ויקנד הכחיש את ההאשמות ולא הגיעו תביעות כתוצאה מכך.

## מיקומי שיא

## היסטוריית יציאות לאור

## הערות שוליים

קטגוריה:שירי דה ויקנד
קטגוריה:שירים באנגלית
קטגוריה:שירי מוזיקת דאנס אלקטרונית
קטגוריה:שירי סינת'-פופ
קטגוריה:שירים שנכתבו על ידי דה-הילה
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד
קטגוריה:מחלוקות הקשורות לדגימת מוזיקה
קטגוריה:סינגלים בהוצאת ריפבליק רקורדס
AEW Bash at the Beach

**Bash at the Beach** היה פרק ספיישל היאבקות מקצועית של ארגון ההיאבקות All Elite Wrestling (AEW). האירוע נערך ב-15 בינואר 2020 באולם הווטסקו סנטר בקורל גייבלס, פלורידה ושודר ברשת הטלוויזיה TNT כספיישל של תוכנית הטלוויזיה השבועית של הארגון, *Dynamite*.

חמישה קרבות התנהלו באירוע. בקרב המרכזי, פאק ניצח את דארבי אלין. עוד ברשימת הקרבות, ג'ון מוקסלי ניצח את סמי גווארה, ו-The Elite (אדם פייג' וקני אומגה) ניצחו את היאנג באקס (מאט ג'קסון וניק ג'קסון), The Inner Circle (סנטנה ואורטיז) ובסט פרנדס (צ'אק טיילור וטרנט) בקרב זוגות מרובע.

## הפקה

### רקע

בין השנים 1994 ל-2000, ארגון ההיאבקות World Championship Wrestling (WCW) הפיק סדרת אירועי שלם וצפה שנתיים בשם Bash at the Beach. ארגון ההיאבקות ה-World Wrestling Federation (ה-WWF, כיום ה-WWE) קנה את WCW בשנת 2001 ורכש את הקניין רוחני שלו כולל הסמל המסחרי של Bash at the Beach. בשנים 2004 ו-2005, ארגון ה-WWE אפשר לסמל מסחרי זה לפוג תוקף. ב-18 במרץ 2019, קודי רודס רשם מספר סמלים מסחריים עבור ארגון ההיאבקות שלו All Elite Wrestling, כשאחד מהם היה Bash at the Beach, בטענה שזה פרי יצירתו של אביו, דאסטי רודס. ב-18 בנובמבר 2019, הארגון הודיע על קיום ספיישל תחת הכותרת "Bash at the Beach" כחלק מתוכנית הטלוויזיה השבועית שלו, *Dynamite*. באוגוסט 2020 הסמל המסחרי של קודי נדחה רשמית.

### עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, *Being The Elite* אשר משודרת בערוץ הרשמי של היאנג באקס ובתוכניות השבועיות *Dynamite* ו-*Dark*.

## תוצאות

### טורניר על המועמדות לאליפות העולם של AEW

## קישורים חיצוניים
* 

## הערות שוליים

קטגוריה:2020 בארצות הברית: ספורט
קטגוריה:ספיישלים טלוויזיוניים אמריקאים
גיי בוב

**גיי בוב** (באנגלית: **Gay Bob**) היא בובה שנוצרה ב-1977 והיא הבובה הגאה הראשונה שיוצרה בעולם. יוצרה היה מנהל פרסום לשעבר בשם הארווי רוזנברג, והיא שוּוקה על ידי החברה שלו, Gizmo Development. המגזין האמריקאי "אסקווייר" העניק לבובה את "פרס ההישג המפוקפק" (Dubious Achievement Award) לשנת 1978.

הייתה זו בובה נכונה מבחינה אנטומית . בגובה 13 אינץ' (כ-33 ס"מ). היא לבושה חולצת פלנל, מכנסי ג'ינס צמודים, מגפי בוקרים ופירסינג על אוזן אחת. קופסת האריזה של גיי בוב הייתה מעוטרת כארון וכללה קטלוג שממנו ניתן היה להזמין תלבושות נוספות. רוזנברג תיאר אותה כאיחוד בין פול ניומן לרוברט רדפורד.

הבובה ספגה ביקורת מקוראי הטור "שאלו את אן לנדרס"  ב-"שיקגו סאן-טיימס", אשר חזה כי היא תוביל ליצירת בובות "מגעילות" אחרות, כמו "פריסילה הזונה" ו"דני סוחר הסמים". רוזנברג הודיע על תוכניות לשורת "בובות מתירניות", אך ללא סוחרי סמים או זונות. בעלת הטור, אפי לדרר , השיבה שהיא מאמינה שבובה כזאת לא תימצא בחנויות "מכובדות".

## הערות שוליים

קטגוריה:מכשירים שהושקו ב-1977
קטגוריה:תרבות להט"ב
קטגוריה:בובות
נרקיס שחור

**נרקיס שחור** (באנגלית: **Black Narcissus**) הוא סרט דרמה בריטי בצבעי טכניקולור משנת 1947 בהפקתם ובבימוי של צמד "הקשתים" (כך נקראת חברת ההפקות שלהם באנגלית: **The Archers**): אמריק פרסבורגר ומייקל פאוול שגם כתבו את התסריט שמבוסס על הרומן "הנרקיס השחור" של רומר גודן (1939). בתפקידים הראשיים - דבורה קר, סאבו, קתלין ביירון, פלורה רובסון ודייוויד פאראר.

העלילה היא על חמש נזירות אנגליקניות שנשלחות למקום מבודד בהימלאייה כדי להקים שם בית ספר לילדי המקום והבעיות הקורות שם על רקע רומנטי-ארוטי.

הצילומים נערכו בבריטניה ואירלנד והעיצוב של נופי ההימלייה על גבי ציורים ענקיים שנותנים תחושה של הרים ועמקים זיכו את הסרט ב-פרס אוסקר לעיצוב ההפקה הטוב ביותר - צבע.

ב-2020 הופקה מיני סדרה "נרקיס שחור" בטלוויזיה שצולמה בנפאל ובה השתתפה דיאנה ריג (סרטה האחרון).

"נרקיס שחור" הוא שם של בושם צרפתי שפותח ב-1911 ומופיע במהלך העלילה ("Narcisse Noir") ואחד ממרכיביו הוא נרקיס.

הסרט היה להצלחה גדולה בארצות הברית כמו גם בבריטניה. דבורה קר זכתה בפרס המבקרים של העיר ניו יורק כשחקנית השנה.

## תקציר העלילה
חמש נזירות ממנזר בקולקטה נשלחות להקים כנסייה, בית ספר ומרפאה בארמון מופו במקום גבוה ומרוחק בהרי ההימלאיה. הנזירה הבכירה היא האחות קלודה (דבורה קר) ואתה האחיות פליפה (פלורה רובסון) בריוני (ג'ודית פרס) האני (ג'ני לירד) ורות (קתלין ביירון).

הן נשלחות לשם בהזמנת הראג'ה המקומי (אסמונד נייט) המכונה "הגנרל". הארמון היה לפנים הרמון נשים של מהראג'ה ועל הקירות יש ציורים ארוטיים. במקום גרה אישה בשם אנגו איה (מיי האלאט). מטעם הגנרל מנהל את המקום מר דין (דייוויד פאראר) שגר בעמק למטה.

האחות בריוני ממונה על המרפאה, האחות רות על בית הספר והאחות פליפה על הגן בו היא מגדלת ירקות במקום פרחים.

כאשר רות נותנת לתינוק שחלה תרופה והוא מת, מחרימים הילדים את המקום.

מר דין הוא גבר נאה והופעתו מעוררת רגשות ותשוקות אסורות. קלודה מורה להסיר את הציורים האירוטים אבל נתקפת במחשבות על עברה. היא הייתה מאורסת באירלנד ועמדה להתחתן אבל בן זוגה עזב אותה והיא נותרה לבד והפכה לנזירה. האחות רות נמשכת לדין וכועסת על קלודה שגם לדעתה נמשכת אליו.

דין מביא למקום נערה בשם קנצ'י (ג'ין סימונס) כדי שתועסק על ידי הנזירות.

למקום מגיע הגנרל הצעיר (סאבו) שמבקש ללמוד אצל האחיות וקלודה מקבלת אותו בחוסר ברירה. הוא אוחז במטפחת גדולה טבולה בבושם "נרקיס שחור". איה תופסת את קנצ'י בגניבה ומלקה אותה אך הגנרל הצעיר מתאהב בה ולוקח אותה משם.

התאהבותה של רות במר דין גורמת להחלטתה לעזוב את המסדר. היא מחליפה את בגדיה ומתייפה והולכת לביתו של דין. הוא לא מקבל אותה כאישה ומורה לה לחזור לארמון. רות חוזרת ומאשימה את קלודה במצבה. היא מוצאת את קלודה מפעילה את הפעמון ומנסה להפיל אותה לתהום. מתחולל מאבק בין שתיהן שבסופו צונחת רות אל מותה.

קלודה מבקשת לעבור למנזר אחר ובעקבותיה שאר האחיות והמקום ננטש שוב.

## צוות השחקנים

## פרסים
* פרס אוסקר לצילום הטוב ביותר - צבע - ג'ק קרדיף
* פרס אוסקר לעיצוב ההפקה הטוב ביותר - צבע - אלפרד יונג
* פרס גלובוס הזהב לצילום הטוב ביותר - ג'ק קרדיף
* פרס מבקרי הקולנוע של ניו יורק לשחקנית הטובה ביותר - דבורה קר (זוכה), קתלין ביירון (מועמדת)

## קישורים חיצוניים

* קדימון לנרקיס שחור, באתר יוטיוב
* נרקיס שחור, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1947
קטגוריה:סרטים בריטיים
קטגוריה:סרטים באנגלית
קטגוריה:סרטי נצרות
קטגוריה:סרטי דברה קר
קטגוריה:סרטים המבוססים על רומנים בריטיים
קטגוריה:סרטי מייקל פאוול
גבול לאוס–מיאנמר

**גבול לאוס–מיאנמר** הוא הגבול הבין-לאומי המפריד בין לאוס למיאנמר (בעבר בורמה). אורך הגבול הוא 238 ק"מ, והוא עובר כולו לאורך הנהר מקונג ממשולש הגבולות עם סין בצפון ועד למשולש הגבולות עם תאילנד בדרום.

## תיאור
הגבול מתחיל בצפון, במשולש הגבולות עם סין, במפגש של נהר ננלה (Nanla river) עם הנהר מקונג, ואז ממשיך בכיוון דרום-מערב עד למשולש הגבולות עם תאילנד במפגש עם הנהר קוק, למעט בליטה מזרחה של המקונג באמצע הגבול.

## היסטוריה
הנהר מקונג שימש היסטורית כגבול טבעי בין ממלכות וקבוצות עם שונות באזור. השימוש בו כגבול המודרני בין לאוס למיאנמר נובע מהתקופה הקולוניאלית במאה ה-19. משנות ה-60 של המאה ה-19, צרפת החלה לבסס נוכחות באזור, בתחילה בקמבודיה המודרנית ובווייטנאם, ולאחר מכן בהודו-סין הצרפתית, שנוצרה ב-1887. לאוס נוספה אז למושבה ב-1893, בעקבות מלחמת סיאם–צרפת. בינתיים בריטניה החלה לכבוש את מיאנמר , ולשלב אותה בהדרגה כחלק מהודו הבריטית. ב-15 בינואר 1896, בריטניה וצרפת סיכמו כי הגבול בין שתי מושבותיהן יעבור לאורך הנהר מקונג.

ב-1941, לאחר הכיבוש היפני של בורמה, הועברו חלקים מבורמה לסיאם כשטח סוהרט תאילן דום , ובכך הסתיים קיומו של גבול לאוס–מיאנמר. ב-1946, לאחר כניעת האימפריה היפנית, אזורים אלו, והגבול הוחזרו לבורמה. ב-1937, בורמה הופרדה מהודו והפכה למושבה נפרדת. בורמה קיבלה את עצמאותה רק ב-1948. לאוס השיגה עצמאות חלקית מצרפת ב-1949, וקיבלה את עצמאותה סופית ב-1953, כאשר הגבול נהיה הגבול המפריד סופית בין שתי מדינות ריבונויות. בעשורים שלאחר מכן, אזור הגבול היה לא יציב, עם קבוצות חמושות שונות שפעלו כאן, כמו קוומינטנג הסינית, פאת'ט לאו  ומיליציות שאן  שונות. כיום, הגבול אינו מסוכן יותר, לאחר שנחתם חוזה חיתום משותף של הגבול בין שתי המדינות ביוני 1993, והקמת גשר ידידות לרוחבו ב-2015.

## מעברי גבול
יש מעבר עיקרי אחד בגשר הידידות בוואן פונג-קייאנגלאפ, המקשר בין שיאנג קוק (Xieng Kok) בלאוס לקייאנגלאפ (Kyainglap) במיאנמר, שנפתח ב-20 בנובמבר 2018.

## ראו גם
* גבול לאוס–קמבודיה

## קישורים חיצוניים

## הערות שוליים

קטגוריה:גבולות
קטגוריה:לאוס: גאוגרפיה
קטגוריה:מיאנמר: גאוגרפיה
ינה קלמר

**ינה קלמר** (במקור **הרמן**, בהונגרית: **Kalmár Jenő**; צ'רניי, 28 בדצמבר 1873 – ברטיסלאבה, 21 באוקטובר 1937) היה חוקר יבשת אפריקה יהודי-הונגרי, אספן אתנוגרפי.

## קורות חיים
ינה קלמר נולד במשפחה יהודית כבנם של אברהם הרמן ושל פרנציסקה בארוק. הוא סיים את לימודיו באקדמיה צבאית והפך למהנדס. הוא חי ועבד בברלין תקופה מסוימת, לרבות כנשיא "האגודה ההונגרית של ברלין" ומאוחר יותר, החל משנת 1899, כעובד של חברת Gesellschaft für Südkamerun (חברת דרום קמרון). בתפקיד זה הוא הגיע לקמרון, שם משימתו הייתה לחקור ולמפות את קמרון הפנימית, כדי לבחון את אפשרויות הקמת יישובים מסחריים. (המוצרים העיקריים של קמרון באותה תקופה היו שנהב וקאוצ'וק (ממנו מייצרים גומי), שאת הייצוא שלהם הם רצו לארגן). הוא בילה בסך הכל 12 שנים באפריקה עם הפסקות ובמהלכן עבד גם על אוספים אתנוגרפיים ועבודות קרטוגרפיות. מכתביו שנשלחו לבני משפחתו מאפריקה נותנים תיאור חי על חייו שם ומנהגיהם של המקומיים ואף על המלחמות שלהם עם קורבנות רבים שנלחמו ילידי המקום זה בזה ועם האירופים. בהמשך מונה למנכ"ל "חברת דרום קמרון".

לאחר שחזר לביתו בשנת 1912, העביר מספר הרצאות בחברות מדעיות על קורותיו באפריקה, כולל "האגודה הגאוגרפית ההונגרית", "החברה האתנוגרפית ההונגרית" ו"האגודה למסחר בסובוטיצה". חלקם הופיעו גם בדפוס וגם בעלון המוזיאון האתנוגרפי ההונגרי (1913) ובחוברות שבהן פרסמו את חומרי האספה הכללית של "האקדמיה העממית של אליזבת" (1911 ו-1913). בשנת 1916 הוא העשיר את המוזיאון האתנוגרפי ההונגרי באוסף אתנולוגי יקר של למעלה מ-200 יצירות מקמרון. המוזיאון הגאוגרפי ההונגרי משמר את הרישומים ואת התיאורים של כמה מהמפות שלו ואת חומר ההרצאות שלו.

כקפטן בצבא המילואים של האימפריה האוסטרו הונגרית, קלמר השתתף במלחמת העולם הראשונה ונפצע קשה. הוא קיבל את צו כתר הברזל ואת צלב הברזל הגרמני. הוא כתב כמה מהרפתקאות המלחמה שלו בצורת מאמרים. לאחר המלחמה התיישב בברטיסלבה, שם הקים משפחה. בשנת 1921 הקים את חברת אריגת השטיחים "אוריינט", בה היה הבעלים. הוא נפטר בשנת 1937.

## פרסומיו
* ינה קלמר: חוויותי באפריקה החשוכה ביותר. האקדמיה העממית של ארז'בט, 1910-1911. דוח ב-27–28 במאי 1911 באספה הכללית השנתית,ה עמודים 23–26.
* ינה קלמר: מחוויותי בדרום קמרון. דיווח עמודים 32–35.
* ינה קלמר: מנהגי השחורים הקמרוניים. עלון מחלקת אתנוגרפיה של המוזיאון האתנוגרפי ההונגרי, XIV. שָׁנָה 3–4. חוברת, 311-331 עמודים.

## לקריאה נוספת
* קטלין גרה: "חיי". זינגר וולפנר, בודפשט, 1929. (הכותבת הייתה גיסתו של ינה קלמר)
* ד"ר יאנוש קובאשק: ההיסטוריה והגאוגרפיה של אפריקה. בודפשט
* מסיבת עריכה: הספד (על ינה קלמר). עלון המוזיאון האתנוגרפי, XXIX. שנה 1937 הוצאת המוזיאון הלאומי להיסטוריה של הונגריה, בודפשט, 1938, עמ' 494.
* לקסיקון ביוגרפי הונגרי 1000–1990http://mek.oszk.hu/00300/00355/html/ABC07165/07299.htm
* המוזיאון האתנוגרפי ההונגרי, אוסף אפריקה https://web.archive.org/web/20071229110244/http://www.neprajz.hu/gyujtemenyek/afrika.html
* המאמר של לאיוש פאפ על לאיוש לוצי; אזכור בעמוד 14 לגבי עבודתו של ינה קלמרhttps://web.archive.org/web/20050825090423/http://www.neumann-haz.hu/muvek/tudomanytortenet/4_Neves_tudosok_munkassagarol/Loczy/Papp_Loczy.pdf

## קישורים חיצוניים

## הערות שוליים

קטגוריה:קרטוגרפים יהודים
קטגוריה:קרטוגרפים הונגרים
קטגוריה:אפריקה: חוקרים ומגלים
קטגוריה:אתנוגרפיה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:יהודים מעוטרי צלב הברזל
קטגוריה:מהנדסים יהודים הונגרים
קטגוריה:ילידי 1873
קטגוריה:הונגרים שנפטרו ב-1937
אדוארד בנדמן

**אדוארד יוליוס פרידריך בנדמן** (בגרמנית: **Eduard Julius Friedrich Bendemann**; 3 בדצמבר 1811 – 27 בדצמבר 1889) היה צייר יהודי-גרמני.

## ביוגרפיה
בנדמן נולד בברלין. אביו, אנטון היינריך בנדמן, היה בנקאי יהודי. אמו, פאני אלאונור בנדמן, הייתה בתו של הבנקאי היהודי יואל סמואל פון האל. אביו עקב מקרוב אחר השכלתו שהייתה מובילה אותו באופן טבעי לעיסוק טכני כלשהו, אך כישרונו ונטייתו לאמנות הביאו לכך שהוא אפשר לו לעסוק בה. לאחר שסיים את בית הספר היסודי, הוא נרשם לבית הספר של וילהלם פרידריך שדו בדיסלדורף. בשנת 1828 הוא צייר דיוקן של סבתו שמשך תשומת לב מסוימת. בשנת 1830 הוא נסע ללמוד באיטליה שם שהה שנה.

לאחר סדרת עבודות, ביניהם "בועז ורות", כישרונו כאמן החל להראות, במיוחד עם ציורו הגדול מאוד משנת 1832 שכותרתו "היהודים האבלים בגלות" שהוצג בתערוכת האמנות בברלין. התמונה זכתה לתשומת לב רבה, שהייתה בין השאר בגלל התחושה העמוקה והפשוטה והרכבה האצילי של היצירה, ולבסוף עברה למוזיאון וולרף-ריצ'רץ בקלן. תמונתו השנייה של בנדמן, "שתי הבנות בבאר" (1832), נרכשה על ידי אגודת האמנות בנורדריין-וסטפאליה. זמן קצר לאחר מכן שצייר את "ירמיהו בין חורבות ירושלים" בגינה קיבל מדליה בפריז בשנת 1837. ציור זה עסק בתולדות היהודים בבבל. יצירתו הידועה ביותר היא "הקציר". פרסקו הראשון של האמן היה ייצוג סמלי של האמנות בבית חותניו בברלין.

בשנת 1838 מונה בנדמן לפרופסור באקדמיה לאמנויות יפות בדרזדן. עד מהרה הזדמן לו לצייר ציורי קיר גדולים עוד יותר. הוא הוזמן לקשט שלושה אולמות של ארמון המלוכה בדרזדן בציורי קיר: חדר הכס, חדר המגדל ואולם המגדל. בחדר הכס, משני צידי הכס, יש נציגות של דמויות שליטים ומחוקקים חשובים ממשה ועד אלברכט השלישי, דוכס סקסוניה. על הקיר הפונה לכס יש ארבעה ציורים המתארים אירועים מחייו של המלך היינריך הראשון, לכל אחד מהם מצורפות תמונות נוספות המסבירות את אחד מארבעת האירועים. עבודה מדויקת זו תפסה את רוב זמנו במשך חמש עשרה שנה.

בין השנים 1859–1867 היה מנהל האקדמיה לאמנות בדיסלדורף.

בנדמן נפטר בדיסלדורף.

## משפחה
ב־28 באוקטובר 1838 התחתן אדוארד בנדמן עם לידה שאדו (1821–1850), בתו של הפסל המפורסם יוהאן גוטפריד שדו ואחותו של וילהלם פרידריך שדו.

## גלריה

File:Eduard Bendemann - Bildnis Lida Bendemann, 1847.jpg|דיוקן אשתו של האמן

File:Jews Mourning in Exile - Eduard Bendemann - Wallraf-Richartz-Museum & Fondation Corboud-6071 (without frame).jpg|על נהרות בבל

File:Eduard Bendemann - Jeremia seated in the ruins of Jerusalem.jpg|ירמיהו על חורבות ירושלים

File:Eduard Bendeman - Two Girls at the Well - Google Art Project.jpg|ליד הבאר

## קישורים חיצוניים

## הערות שוליים

קטגוריה:ציירים גרמנים
קטגוריה:ציירים יהודים גרמנים
קטגוריה:גרמנים שנולדו ב-1811
קטגוריה:גרמנים שנפטרו ב-1889
אהוד פדרמן (כדורגלן)

**אהוד פדרמן** (1936 – 27 בינואר 2026) היה כדורגלן ישראלי, ששיחק בעמדת המגן והקשר בקבוצת בית"ר ירושלים במשך כ-9 עונות, לאחר מכן היה גם יו"ר הקבוצה לתקופה מסוימת והיה מעורב בניהול של מספר ארגונים.

## ביוגרפיה
### קריירה ככדורגלן
אהוד פדרמן נולד בתל אביב. בילדותו למד בבית הספר חביב בראשון לציון ומאוחר יותר – בתלמוד תורה במושבה, בהמשך, למד בפתח תקווה, בתל אביב ולאחר מכן בירושלים. עוד בנערותו שיחק בקבוצת הנוער של בית"ר ירושלים, וב-1954 עלה לשחק בבוגרים, בעמדת הקשר והמגן. נודע בעיקר בזכות יכולת הכדרור הטובה שלו. במשך תקופה שיחק לצד אחיו, שגם היה שחקן בית"ר, עמי פדרמן (רם). אביו, דוד פדרמן היה שליח מטעם בית"ר ובמסגרת תפקידו העלה ארצה שני כדורגלנים שהפכו לבולטים בהיסטוריה של המועדון: סמואל רזניק הארגנטינאי וראול גלר הפרואני. לאחר מכן פרש בשנת 1963, כשבאמתחתו 155 הופעות ו-8 שערים, ב-9 עונות בהם שיחק במועדון, כאשר תקופה לא קצרה כיהן גם כקפטן המועדון. פדרמן אף הוזמן לסגל נבחרת ישראל אך לא שיחק בה.

### לאחר הפרישה
את שירותו הצבאי פדרמן עשה בנח"ל, בגרעין בית"ר "תגר". עוד בהיותו שחקן פדרמן למד וסיים תואר ראשון במדעי המדינה וכלכלה מהאוניברסיטה העברית בירושלים והמשיך גם לימודים לתואר שני. השתלם בהוראת עברית בשיטה אורקולית בטכניון בחיפה ובקורס מחשוב במכללת "קדם" למחשבים ולמערכות מידע בירושלים. לאחר מכן עבד בנציבות מס הכנסה בירושלים.

לאחר פרישתו מכדורגל ב-1963 היה שליח בית"ר מטעם הסוכנות היהודית לרודזיה שבאפריקה, ומאוחר יותר – מנהל אולפן ללימודי עברית בשיטה אורקולית בדרום אפריקה, ובהמשך היה נציג בארץ של חברת תמרוקים ותרופות דרום אפריקאית, וכיהן כמנכ"ל תעשיות ירושלים מאוחדות בע"מ, כמזכ"ל לשכת התיאום של הארגונים הכלכליים בירושלים. ב-1967 כיהן כיו"ר מחלקת הנוער של קבוצת בית"ר ירושלים בה שיחק בעבר. ב-1983 ועד 1986 כיהן פדרמן כיו"ר התאגיד. ב-1987 ניהל את סניף ירושלים והדרום של התאחדות התעשיינים, וב-1988 היה כמנכ"ל המרכז לטניס ברמת השרון.

בפוליטיקה המקומית כיהן פדרמן כחבר מועצת סניף הליכוד ויו"ר ועדות שעוסקות באיכות הסביבה, מתאם המועצה הכלכלית לירושלים, מרכז הלובי של חברי הכנסת למען ירושלים ופעיל בהקמת הרשות לפיתוח ירושלים ופיתוח התעשייה והכלכלה בעיר. חבר הנהלת התאחדות התעשיינים בירושלים. כמו כן זכה פדרמן בפרס הניהול לשנת 1998 מטעם פורום המנהלים הישראלי.

בשנת 2000 מונה פדרמן להיות נציגה של בית"ר ירושלים בהתאחדות לכדורגל עד 2010, וכאחראי מחלקת הנוער של המועדון עד 2012.

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:חברי גרעיני נח"ל
קטגוריה:בוגרי האוניברסיטה העברית בירושלים
קטגוריה:פעילי הליכוד
קטגוריה:שליחי הסוכנות היהודית
קטגוריה:יהודים הקבורים בהר המנוחות
קטגוריה:ישראלים שנולדו ב-1936
קטגוריה:ישראלים שנפטרו ב-2026
The Best of Dolly Parton

***The Best of Dolly Parton*** (בעברית: **הטוב ביותר של דולי פרטון**) הוא אלבום אוסף של הזמרת דולי פרטון, אשר יצא ב-9 בנובמבר 1970 על ידי RCA ויקטור. האלבום הופק על ידי בוב פרגוסון והוא כולל אוסף של שירים שיצאו במהלך הקריירה של פרטון בתוספת של שני שירים חדשים. האלבום הגיע למקום ה-12 במצעד אלבומי הקאנטרי. מתוך האלבום יצא השיר "Mule Skinner Blues (Blue Yodel No. 8)" כסינגל היחיד מהאלבום והוא הגיע למקום ה-3 במצעד שירי הקאנטרי. בנוסף גם היה מועמד לפרס גראמי בקטגוריית "הביצוע הווקאלי הנשי הטוב ביותר בשיר קאנטרי". כ-8 שנים לאחר יציאתו הצליח להגיע למעמד אלבום זהב בארצות הברית עם מכירות של חצי מיליון עותקים במדינה.

## הצלחה מסחרית
האלבום הגיע בשיאו למקום ה-12 במצעד אלבומי הקאנטרי האמריקאי אך לא נכנס למצעד האמריקאי הרשמי, אם כי 8 שנים לאחר יציאתו הצליח להגיע למעמד אלבום זהב על מכירות של 500 אלף עותקים.

## שבחים
הסינגל של האלבום "Mule Skinner Blues (Blue Yodel No. 8)" גרף מועמדות לפרס גראמי בקטגוריית "הביצוע הווקאלי הנשי הטוב ביותר בשיר קאנטרי".

## מיקומי שיא

## קישורים חיצוניים

קטגוריה:אלבומי אוסף של דולי פרטון
קטגוריה:אלבומי אוסף באנגלית
קטגוריה:אלבומי קאנטרי
קטגוריה:אלבומי חברת RCA רקורדס
קלסי לו

**קלסי אליזבת מק'ג'ינקינס** (באנגלית: **Kelsey Elizabeth McJunkins**, שם במה: **קלסי לו**, באנגלית: **Kelsey Lu**) היא אושיית מוזיקה אמריקאית א-בינארית שפועלת בלוס אנג'לס. קלסי לו במקור מעדת "עדי יהוה", משארלוט שבקרוליינה הצפונית.

המיני-אלבום (EP) הראשון של קלסי לו, בשם *Church*, הוקלט בכנסייה בגרינפוינט, ברוקלין ויצא ב-2016. אלבום הבכורה המלא, בשם *Blood*, יצא בשנת 2019.

## אלבומים

* *Blood* (2019)


### מיני-אלבומים

* *Church* (2016)
* *Blood Transfusion* (2019)


### סינגלים

** "Dreams" (2016)
** "Shades of Blue" (2018)
** "Due West" (2018)
** "I'm Not in Love" (10cc cover) (2019)
** "Blood" (2019)
** "Due West (Skrillex Remix)" (2019)
** "Where or When" (2020)
** "Morning Dew" (2020)


## קישורים חיצוניים
* 

## הערות שוליים

קטגוריה:מוזיקאים אמריקאים
קטגוריה:א-בינארים
קטגוריה:אמריקאיות שנולדו ב-1989
Young Heart

**Young Heart** הוא אלבום האולפן הרביעי של הזמרת-יוצרת הבריטית בירדי. האלבום יצא לאור ב-30 באפריל 2021, על ידי חברת התקליטים אטלנטיק רקורדס. מתוך האלבום יצאו ארבעה סינגלים.

## רקע והכרזה
לאחר צאת האלבום של *Beautiful Lies* משנת 2016, בירדי הודיעה שתיקח הפסקה ארוכה ממוזיקה, אך בסופו של דבר היא הכריזה בנובמבר 2020 עם צאתם של המיני-האלבום *Piano Sketches*, שיצא באותו חודש.

בירדי סיפרה כי האלבום יהיה שונה מן האלבום הקודם וציינה כי *Young Hearts*, הוא "די מצומצם - כל מה שלא היה צריך להיות שם, לא שם. אין קישוטים".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת אטלנטיק רקורדס
ולטר אלווה

שמאל|ממוזער|250px|שחזור הקבר של "האדון מסיפאן"
**ולטר אַלוָוה** (בספרדית: **Walter Alva**, או גם **Walter Alva Alva**; נולד ב-28 ביוני 1951) הוא ארכאולוג פרואני שהתפרסם בעולם בזכות גילוי קבר המומיה המכונה "" (Señor de Sipán). הוא מוכר ברחבי העולם כמומחה מוכר לתרבות מוצ'ה, שאותה חקר בפירוט.

## חייו ועבודתו
ולטר אלווה נולד בעיר קחאמרקה, שהיא בירת המחוז באותו שם. למד וקיבל תואר בארכאולוגיה.

בשנת 1987 גילה את התגלית שהפכה אותו למפורסם בעולם – קברו של הנסיך המפורסם מסיפאן, הידוע כיום בשם "", באתר הארכאולוגי . תגלית זו היא אחד הממצאים הארכאולוגיים המשמעותיים ביותר במאה העשרים, ולעיתים קרובות משווים אותה לתגליותיהם של הווארד קרטר או היירם בינגהאם השלישי. אלווה אבטח את האוצר שנמצא תוך סיכון חייו, שכן הממצא התגלה גם על ידי שודדי קברים שחמדו את האוצר.

בשנת 2007, בחפירה אחרת, גילה אלווה קבר נוסף בסיפאן, הפעם של אדם שלא היה ממוקם גבוה כל כך בחברה. משלחת זו מומנה על ידי חברת ההפקה של פדרו אלמודובר. באותה שנה גילה ציורי קיר במקדש פרואני בן 4,000 שנה בוונטרון (Ventarron). ציורי הקיר, המציגים אייל שנלכד ברשת, נחשבים לציורי הקיר העתיקים ביותר ביבשת-העל של אמריקה. (אלווה קבע את גילם בתיארוך פחמן-14.) חומרי הבנייה ששימשו במקדש לא היו פרימיטיביים, ועל בסיס זה הצליח אלווה להראות שהציוויליזציה הצליחה להתפשט רחוק יותר משחשבו בתחילה.

אלווה הוא חבר ב. שש אוניברסיטאות בפרו העניקו לו תואר דוקטור לשם כבוד. בשנת 1990 הוענק לו אות מסדר השמש של פרו.

בין השנים 1977–2002 היה מנהל המוזיאון הארכאולוגי הלאומי על שם הנס היינריך ברינינג (Museo Arqueológico Nacional Hans Heinrich Brüning) בלמבייקה, שהוא אחד המוזיאונים החשובים ביותר בפרו ובאמריקה הלטינית. מאז 2002 הוא היה מנהל מוזיאון הקברים המלכותיים בסיפאן (Museo de Tumbas Reales de Sipán) בלמבייקה.

הוא נשוי לארכאולוגית סוסנה מנסס (Susanna Meneses), ובנו, הארכאולוג ברונו אלווה (Bruno Alva), עובד איתו בחפירות האחרונות.

## מספריו

*Maria Longhena, Walter Alva, *Perú antiguo*, 
*Walter Alva, Christopher B. Donnan, *Royal Tombs of Sipán*, 
*María Longhena, Walter Alva, *Splendours of the Ancient Andes*, 
*Walter H. Wust, Walter Alva' *Agua de los Andes: esplendor y magia de los ríos, lagos y manantiales del Perú*, 
*Walter Alva, Luis Hurtado, *El señor de Sipán: misterio y esplendor de una cultura pre-Inca*, 
*Walter Alva Alva, *Sipan*
*Maria Longhena, Walter Alva, *Antico Perù. Storia e cultura degli Inca e di altre civiltà indiane.*, 


## קישורים חיצוניים

## הערות שוליים

קטגוריה:ארכאולוגים
קטגוריה:ילידי 1951
קטגוריה:פרו: ארכאולוגיה
קטגוריה:פרואנים שנולדו במאה ה-20
קטגוריה:מעוטרי מסדר השמש של פרו
Two of a Kind

***Two of a Kind*** הוא האלבום המשותף השישי של הזמרים דולי פרטון ופורטר ווגונר. האלבום יצא ב-8 בפברואר 1971 על ידי RCA ויקטור.

בשנת 2008 האלבום יצא מחדש על גבי דיסק ביחד עם האלבום *[[Always, Always]]* וב-2010 יצא גם להורדה דיגיטלית.

## תוכן
באלבום ישנו שיר בשם "Curse of the Wild Weed Flower" אשר מעביר ביקורת על השימוש במריחואנה. השיר היה נחשב ליוצא דופן באותו הזמן מכיוון שלא היה נהוג לדבר על סמים בתקופה זו. מעבר לכך, זכה האלבום לשבחים ביקורתיים, תוך שב-AllMusic קיבל ציון של ארבעה כוכבי זהב, מתוך חמישה בסך הכול.

האלבום הגיע למקום ה-13 במצעדי אלבומי הקאנטרי האמריקאי ולמקום ה-142 במצעד האמריקאי הרשמי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דולי פרטון
קטגוריה:אלבומי קאנטרי
קטגוריה:אלבומים באנגלית
איסט לנקס מילניום ויקינג

**איסט לנקס מילניום ויקינג** (באנגלית: **East Lancs Myllennium Vyking**) הוא אוטובוס דו-קומתי עירוני, אשר יוצר על ידי יצרנית מרכבי האוטובוסים **East Lancashire Coachbuilders**  בין השנים 2006–2001 בבריטניה.

מרכב "איסט לנקס מילניום ויקינג" התבסס על שלדת "Volvo B7TL"  מתוצרת וולוו.

השם "ויקינג" נגזר מהשלדה שנבנתה על ידי חברה משוודיה.

## ממאפייני "איסט לנקס מילניום ויקינג"
* אוטובוס דו - קומתי
* 80-63 מושבים + נהג (בסיפון התחתון 22–31 מושבים, בסיפון העליון 41–49 מושבים)
* מנועי דיזל - טורבו
* אוטובוס נמוך-רצפה
* 2-1 דלתות כניסה
### פנים האוטובוס
* החימום היה מבוקר תרמוסטטי וחלונות ופתחי אוורור סיפקו אוורור
* רצפת המפלס התחתון עשויה מלוח עץ תעשייתי מעץ לבוד ועץ המכילה גם שדר פיני בעובי 12 מ"מ, בסיפון התחתון והעליון הורכב ציפוי נגד החלקה
* המאפיינים החשמליים היו האור פלואורסטנטי בתקרות האוטובוס ופנסי הלוגן עגולים מלפנים
* טלוויזיה במעגל סגור הייתה זמינה ברכב
* תוכנן תא נהג פשוט להקל על עבודת הנהג עם מחיצה אחורית מוצקה בגובה מלא
* חללי הפנים מסודרים לפי סוג השטיח אותו מבקש הלקוח

### דלתות
* הדלתות עובדות עם אוויר דחוס ועשויות מזכוכית מחוזקת
* רמפה ידנית לכיסאות גלגלים
* דלת חירום צירית קדמית עם נעילת נקודה אחת בנויה בצד החיצוני של הסיפון התחתון וחלון חירום עליון ללא מסגרת נבנה אל הסיפון העליון האחורי

## גלריה

קובץ:Pride & Prejudice London Bus.jpg | "איסט לנקס מילניום ויקינג"
קובץ:Southern Vectis 1111 HW58 ASX and Wilts & Dorset 401 HF54 KXT.JPG | "איסט לנקס מילניום ויקינג"
קובץ:Wilts & Dorset 402 HF54 KXU and Cowes Co-op 3.JPG | "איסט לנקס מילניום ויקינג"
קובץ:Wilts & Dorset 402 HF54 KXU and Cowes Co-op 4.JPG | "איסט לנקס מילניום ויקינג"
קובץ:Wilts & Dorset 402 HF54 KXU and Cowes Co-op 5.JPG | "איסט לנקס מילניום ויקינג"
קובץ:Wilts & Dorset 404 HF54 KXW and Reading Transport 730 YG02 FWB (cropped).JPG | "איסט לנקס מילניום ויקינג"


## ראו גם
* סקאניה אומנידקא
* אופטר סיטי פאסר
* אופטר סטר רידר

## קישורים חיצוניים
* 
* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2001
קטגוריה:כלי רכב בריטיים
קטגוריה:אוטובוס דו-קומתי
קטגוריה:כלי רכב מנוע אחורי
פרנץ וונש

**פרנץ וונש** (בגרמנית: **Franz Wunsch**; 21 במרץ 1922, דרנזנהופן, אוסטריה – 23 בפברואר 2009, וינה, אוסטריה) היה מש"ק אס אס אוסטרי, שהיה אחראי על המחסן של מחנה הריכוז אושוויץ.

## ביוגרפיה
פרנץ וונש נולד ב-21 במרץ 1922. הוא הצטרף לאס אס בגיל 18 ולחם בחזית המזרחית עד שנפצע בברך והוכרז כבלתי כשיר להמשך שירות צבאי. וונש הועבר אז למחנה הריכוז אושוויץ, שם שירת במחלקה מינהלית. בספטמבר 1942, הוא הועלה לדרגת אונטרשארפיהרר, שימש כמשגיח במשמר המחנה והיה אחראי על מחסן הרכוש של הנרצחים (Effektenlager). עדים תיארו אותו כ"שונא יהודים" שהכה באכזריות באסירים והשתתף לפחות פעם בשבוע בסלקציה. התנהגותו השתנתה לאחר שנפגש עם היהודייה הצ'כוסלובקית הלנה ציטרון. ביום השני לאחר שהגיעה למחנה הריכוז, הלנה שרה לו סרנדה ליום הולדתו. הוא הביא לה אוכל והגן עליה מפני שומרים אחרים. וונש גם הציל את אחותה מתא הגזים.

ב-18 ביולי 1944 הורשע ווונש על ידי בית משפט בקטוביץ בגין הסתרת נכס ששוויו 30 רייכסמארקים. הוא הוחזק בבידוד במשך חמישה שבועות. לאחר תום המלחמה עבד כפועל. ב-25 באוגוסט 1971 הוא נעצר והובא יחד עם אוטו גרף למשפט בווינה. הוא הואשם בשליחת אסירים לתא הגזים ובטיפול רע בהם. ב-27 ביוני 1972 הוא זוכה כנראה בשל עדותה של ציטרון לטובתו.

## לקריאה נוספת

* 
* 
* 


## קישורים חיצוניים
* דיוקנו של פרנץ וונש, באתר Timenote.info  ותמונות נוספות, באתר Jewish.ru

* 
* 

## הערות שוליים

קטגוריה:אנשי אס אס
קטגוריה:אוסטרים במלחמת העולם השנייה
קטגוריה:סגל מחנות אושוויץ
קטגוריה:מצילים בשואה: פולין
קטגוריה:אוסטרים שנולדו ב-1922
קטגוריה:אוסטרים שנפטרו ב-2009
לאוניד שוורצמן

**לאוניד אהרונוביץ' שוורצמן** (ברוסית: **Леонид Аронович Шварцман**; 30 באוגוסט 1920, מינסק – 2 ביולי 2022, מוסקבה) היה אנימטור ואמן יהודי-רוסי. עבד בסטודיו סויוזמולטפילם, במוסקבה במשך כל הקריירה שלו, שם שימש כארט דירקטור בסרטים המצוירים "צ'בורשקה", "38 תוכים", "אנטילופת הזהב", "פרח הארגמן", "מלכת השלג" ועוד סרטים רבים אחרים.

## ביוגרפיה
### תחילת חייו
לאוניד שוורצמן נולד בשם **ישראל אהרונוביץ' שוורצמן** למשפחה יהודית דתית בעיר מינסק. אביו עבד כמנהל חשבונות בבית חרושת ללבנים, אך מת מתאונת דרכים כאשר לאוניד היה בן 13 בלבד. סבו וסבתו מצד אמו היגרו לארצות הברית בשנת 1924, מה שהותיר את משפחתו במצב כלכלי קשה והוא נאלץ לדאוג לצורכי אחיו ואחותו. אמו של שוורצמן גוועה ברעב במצור על לנינגרד.

### קריירה
בשנת 1945 כאשר היה חסר בית, נרשם למכון לקולנוע על שם גרסימוב, ובשנת 1951 כשסיים את לימודיו במכון הקולנוע, החל לעבוד בסויוזמולטפילם, שם עבד במשך כל הקריירה שלו. שוורצמן השתתף ביצירת 70 סרטים באולפן זה.
ימין|ממוזער|220x220 פיקסלים|פוטין עם שוורצמן בשנת 2016
שוורצמן ידוע כיוצר הוויזואלי של הדמות צ'בורשקה. שוורצמן אהוב ברחבי אמריקה ואירופה, ואהוד אפילו ביפן בעקבות השפעתו על במאי האנימה הידוע ביותר, ומייסד סטודיו ג'יבלי, הייאו מיאזאקי, מיאזאקי סיפר שהוא התחיל לצייר שוב בעקבות עבודתו של לאוניד שוורצמן על מלכת השלג. ביום הולדתו ה-100 תיאר אותו ולדימיר פוטין, כאיש עם כישרון יוצא דופן. נערך טקס במוסקבה לרגל יום הולדתו ה-100.

בשנת 2002 הוענק לו תואר אמן העם של הפדרציה הרוסית בגיל 82.

לאוניד שוורצמן נפטר  ב-2 ביולי 2022 בבית חולים במוסקבה מדום לב, בגיל 102.

## קישורים חיצוניים

* העמוד של ליאוניד שוורצמן, באתר Peoples.ru 
* 

קטגוריה:אמנים יהודים
קטגוריה:יהודים רוסים
קטגוריה:רוסים שהגיעו לגיל מאה
קטגוריה:אמנים רוסים
קטגוריה:יהודים סובייטים
קטגוריה:אמנים סובייטים
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:סובייטים שנולדו ב-1920
קטגוריה:רוסים שנפטרו ב-2022
Euler

**Euler** היא שפת תכנות פרוצדורלית, אימפרטיבית ומובנית, אשר נוצרה על ידי מדען המחשב ניקלאוס וירת' (שידוע בין היתר על יצירת שפת התכנות פסקל) והלמוט וובר, בתור הרחבה והכללה ל-ALGOL 60. מטרתם הייתה ליצור שפה יותר פשוטה ויותר גמישה מ-ALGOL 60, וכן שתעובד ביעילות הגיונית. מקורות זמינים מצביעים על כך שהיא הייתה מוכנה לשימוש מאז שנת 1965.

## סקירת השפה
Euler מציגה מספר טיפוסי נתונים נוספים:
* הפניה (Reference)
* תווית (Label)
* רשימה מסוג מערך
* פרוצדורה
* undefined (ערך לא מוגדר)

Euler משתמשת בעיקרון של טיפוסיות כללית. ב-Euler, מערכים, פרוצדורות, ו-switches הן אינן "כמויות" אשר מוגדרות ומקושרות למצביעים, אלא נמצאים באותה הרמה של קבועים מספריים או בוליאניים - זאת בניגוד ל-ALGOL, שבה הם ברמת המשתנים.

משתנים יכולים לקבל ערך של כל קבוע, באותה הצורה של ALGOL, אך ללא הגדרת טיפוסים, שכן Euler היא שפת תכנות בעלת טיפוסיות דינמית, ולפיכך משתנה אינו מוגבל להחזקת ערכים מטיפוס יחיד.

## ראו גם
* ניקלאוס וירת
* ALGOL
* פסקל (שפת תכנות)

## לקריאה נוספת

** Niklaus Wirth, Helmut Weber: *EULER: a generalization of [[ALGOL]], and its formal definition: Part I*. Communications of the ACM 1966; 9 (1): p. 13-25
** Niklaus Wirth, Helmut Weber: *EULER: a generalization of ALGOL, and its formal definition: Part II*. Communications of the ACM 1966; 9 (2): p. 89-99
** Thomas W. Christopher: *EULER. An Experiment in Language Definition*. Illinois Institute of Technology, 1997. full text


## קישורים חיצוניים
* EULER ב-GitHub

קטגוריה:שפות תכנות
The Golden Streets of Glory

***The Golden Streets of Glory*** (בעברית: **הרחובות המוזהבים של התהילה**) הוא אלבום הסולו השישי של הזמרת דולי פרטון. האלבום יצא לאור ב-15 בפברואר 1971, על ידי חברת התקליטים RCA ויקטור. בדומה לאלבומים קודמים של פרטון אלבום זה מחולק לשני חלקים, כאשר כל חלק מכיל חמישה שירים.

האלבום הופץ מחדש בשנת 1993 על גבי תקליטור בשם "Golden Streets of Glory" והוא כלל סדר שירים אחר. בשנת 1997 הופץ בשלישית בשם "I Believe" עם אותם השירים ממהדורת 1993. ב-2010 הופץ בפעם הרביעית בשם "Letter to Heaven: Songs of Faith and Inspiration", עם 7 שירים נוספים ושני שירים חדשים. ב-2016 הופץ באופן דיגיטלי.

## רקע והצלחה
האלבום הגיע בשיאו למקום ה-22 במצעד אלבומי הקאנטרי. האלבום הוקלט בנאשוויל, טנסי באולפני בי של RCA ב-11–13 במאי 1970.

האלבום היה מועמד לפרס גראמי בקטגוריית "הביצועים הקדושים הטובים ביותר".

## רשימת רצועות

## קישורים חיצוניים

## הערות שוליים

קטגוריה:אלבומי אוסף של דולי פרטון
קטגוריה:אלבומי אוסף באנגלית
קטגוריה:אלבומי קאנטרי
קטגוריה:אלבומי חברת RCA רקורדס
בית הכנסת הישן בפשמישל

**בית הכנסת העתיק בפשמישל** (בפולנית: **Stara Synagoga w Przemyślu**) היה בית כנסת בסגנון אדריכלות הרנסאנס בפשמישל שבפולין. בנייתו הושלמה בשנת 1594. הוא נשרף בשנת 1939 כאשר הגרמנים נסוגו מהגדה המזרחית של נהר סן ונהרס כליל על ידי הנאצים בשנת 1941.

מבנה האבן היה בצורתו מלבני, האופייני לסגנון הרנסאנס של אז. האולם המרכזי המלבני נותר החלק היחיד של הבניין המקורי לאחר שהתווספו חדרים בשנים מאוחרות יותר. הם כללו ישיבה, שני אולמות תפילה נוספים ומשרדים.

## היסטוריה
התקנה החוקית הראשונה בנוגע לקהילה היהודית בפשמישל היא מ-20 במרץ 1559. הפריבילגיה, שהוענקה על ידי המלך זיגמונט אוגוסט, קובעת כי "ליהודים המתגוררים ברחוב היהודי בפשמישל זמן רב" יש הזכות להתיישב לצמיתות בפשמישל, והעניקה להם זכויות מסחר. יהודים נחשבו כעת תחת סמכות המלכותית, כלומר חצר וויוודה (מוזכרת בתקנה כ"חצר היהודים"). ממסמכי תביעה משנת 1560 עולה כי היהודים החזיקו אז בית כנסת מעץ, שעל פי הכתוב הוקם על ידי שני מהגרים ספרדים עשירים. בשנת 1561 הותקף בית הכנסת על ידי הבורגנים. שנה לאחר מכן, בשנת 1562, ניתן היתר לבנות בית כנסת מבצר מאבן במקום בית הכנסת הישן. הבניין החדש תוכנן על ידי האדריכל בונוני, בונה ביצורים איטלקי. הוא הושלם בשנת 1594 ונמצא בתוך העיר, קרוב לחומות ההגנה של העיר, והיווה חלק ממבני ההגנה של העיר.

כל הגטו כולל "הרחוב היהודי" בפשמישל הושמד כמעט לחלוטין בשריפה בשנת 1637. אולם בית הכנסת נותר ללא פגע. בשנת 1661 הוציא המלך צו המאפשר לקהילה היהודית להשתמש בבית הכנסת כבטוחה לשם הלוואת כסף. הדבר ממחיש את מצבה הכלכלי הנואש של הקהילה היהודית בפשמישל.

בשנת 1746 תקפו סטודנטים ישועים את הרובע היהודי, ובזזו בתים יהודיים. הם שדדו את בית הכנסת והרסו את פנים המבנה. ארון הקודש נהרס וספרי התורה נקרעו לחתיכות, שהתפזרו ברחובות. הם גם הרסו את חלקם הגדול של הארכיונים החשובים, שהכילו מסמכים יקרים מפז של בית המשפט של הוויוודה. רק כמה מהעותקים המקוריים של כתבי הזכות נשמרו. על היקף הנזק מעידה העובדה שלאחר משא ומתן מייגע שילמו הישועים סופית פיצוי של 15,000 גולן פולני. על פי הנתונים הסטטיסטיים של שנת 1765, היו באותה תקופה בפשמישל כ-2,418 יהודים.

בשנים 1910–1914 שוחזר הבניין בניהולו של האדריכל תדיאוש מוקלבסקי. בסוף מרץ 1919 נערכה בבית הכנסת תפילה חגיגית לכבוד ועידת השלום בפריז והחלטתה בנוגע לארץ ישראל. אנשים רבים השתתפו בתפילה.

בשנת 1934 נרשם הבניין בפנקס הבניינים ההיסטוריים והוכרז כבניין רשום, ובשנת 1936 הוקמה ועדה מיוחדת בראשות ה. קלגסבלד לחידוש ושיפוץ "בית הכנסת הגדול".

## הרס בית הכנסת
בספטמבר 1939, לאחר פלישת גרמניה הנאצית לפולין, חולקה פשמישל על ידי הגבול הגרמני-סובייטי שעבר באמצע העיר לאורך נהר סן. כשנכנס הצבא האדום לעיר ב-26 בספטמבר, מרכז העיר מצא את עצמו בברית המועצות ואילו רובע זסאני, על הגדה המערבית של נהר סן, היה בשליטת הנאצים. בהתאם להסכם ריבנטרופ–מולוטוב, הגרמנים עזבו את הגדה המזרחית ב-28 בספטמבר 1939. לפני נסיגתם שרפו הגרמנים את בית הכנסת העתיק.

בשנת 1956 הורו רשויות העירייה על פינוי הריסות בית הכנסת, שעמד בחורבנו מאז שנת 1941, כאשר הנאצים השמידו את מה שנשאר לאחר ניסיונם הקודם לחסל את הבניין. ההריסה והפינוי בוצעו למרות התנגדותם של אנשי שימור, שתכננו לבנות מחדש את בית הכנסת.

## ראו גם
* בית הכנסת טמפל (פשמישל)

## קישורים חיצוניים

## הערות שוליים

פשמישל
פשמישל
קטגוריה:יהדות גליציה
קטגוריה:פודקרפצקיה: מבנים
Grand Theft Auto: London 1969

**Grand Theft Auto: London 1969** (בתרגום חופשי לעברית: "גניבת כלי רכב: לונדון 1969") הוא משחק וחבילת הרחבה למשחק Grand Theft Auto, שפותח על ידי Rockstar Canada  ושווק על ידי Rockstar Games. הוא יצא למחשב האישי ולפלייסטיישן באפריל 1999. המשחק מתרחש בלונדון במהלך שנות השישים, והשחקן שולט בפושע שעובד לצד כמה נבלים בלונדון בעבודות שונות.

חבילת הרחבה חינמית המבוססת על ההרחבה, **Grand Theft Auto: London 1961**, יצאה ביולי 1999.

## משחקיות
כמו Grand Theft Auto, חבילת ההרחבה מורכבת מכמה רמות שעל השחקן להשלים. כל האלמנטים מהמשחק הראשי מופיעים ב-GTA London, כולל השגת ציון יעד להשלמת רמה, ביצוע עבודות בטלפונים ציבוריים, והצבת נקודות מכל סוג של פעולה במשחק.

## ביקורות
חבילת ההרחבה זכתה לביקורות מעורבות וזכתה בפרס הבידור האינטראקטיבי של BAFTA  בשנת 1999.

## קישורים חיצוניים
* 

* Grand Theft Auto: London 1969 בפרויקט פאנדום
* 

קטגוריה:Grand Theft Auto
קטגוריה:משחקי וידאו משנת 1999
קטגוריה:משחקי Windows
קטגוריה:משחקי פלייסטיישן
קטגוריה:משחקי עולם פתוח ממוחשבים
קטגוריה:משחקי DOS
קטגוריה:משחקי פעולה-הרפתקאות
קטגוריה:משחקים דמויי GTA
קטגוריה:משחקי וידאו שפותחו בקנדה
Joshua

***Joshua*** (בעברית: **ג'ושוע**) הוא אלבום הסולו השביעי של הזמרת דולי פרטון, אשר יצא ב-12 באפריל 1971 על ידי RCA ויקטור. שיר הנושא של האלבום יצא כסינגל היחיד מהאלבום וזכה להצלחה כאשר הגיע למקום הראשון במצעד שירי הקאנטרי האמריקאי ובכך הפך לשיר הראשון של פרטון להגיע להישג זה. בנוסף השיר היה מועמד לפרס גראמי.

בשנת 2001 האלבום יצא מחדש על גבי דיסק ביחד עם אלבום נוסף של פרטון. בשנת 2015 הוא יצא גם להורדה דיגיטלית.

## הצלחה מסחרית
האלבום הגיע למקום ה-16 במצעד אלבומי הקאנטרי ולמקום ה-198 במצעד האמריקאי הרשמי. בקנדה הוא הגיע למקום ה-24 במצעד אלבומי הקאנטרי הקנדי.

שיר הנושא של האלבום זכה להצלחה כאשר הגיע למקום הראשון במצעד שירי הקאנטרי האמריקאי ונהיה לשיר הראשון של פרטון לעשות זאת. בנוסף הוא דורג במקום ה-8 במצעד השירים מתחת להוט 100. בקנדה השיר הגיע למקום השני במצעד שירי הקאנטרי הקנדי.

## שבחים
שיר הנושא של האלבום היה מועמד לפרס גראמי בקטגוריית "הביצוע הווקאלי הנשי הטוב ביותר בשיר קאנטרי".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
הגנה הודית מזרחית

הגנה הודית מזרחית היא פתיחת שחמט המתחילה במהלכים הבאים:

# ד4 פ-ו6
# פ-ו3 ז6
קודי ECO עבור הגנה הודית מזרחית הם A48-A49.

## תיאור
לפתיחה זו יש קרבה להגנה הודית של המלך הנפוצה יותר, והיא נחשבת לעיתים קרובות לווריאנט שלה. ההבדל הוא שהלבן עדיין לא שיחק **ג4**, ולכן הוא שומר על כמה אפשרויות.

אם הלבן משחק **ג4** מוקדם, הפתיחה תהפוך להגנה הודית של המלך. אפשרות נוספת של הלבן לתמוך בהתקדמות **ה4** מוקדמת, ואז תהיה טרנספורמציה להגנת פירץ. ללא טרנספורמציה, ישנם ארבעה המשכים פופולריים ועצמאיים:

## משחק לדוגמה
סמיסלוב נגד , 1979:

## ראו גם
* תורת הפתיחות בשחמט
* אנציקלופדיית פתיחות שחמט

## הערות שוליים

קטגוריה:פתיחות שחמט
אוכף ורשץ

**אוכף ורשץ** (באנגלית: **Varshets Saddle**; בבולגרית: **седловина Вършец**) הוא אוכף (מעבר הרים) מכוסה קרח ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהו של האוכף 1,430 מטרים מעל פני הים.

האוכף מקשר בין פסגת אנטים, המצויה דרומית - דרום-מערבית לאוכף, לבין פסגת סלאטינה שממזרח לאוכף.

הפסגה מתנשאת מעל קרחון צ'ופרנה שמצפון-מערב לה, ומעל קרחון קריוודול שמדרום ומדרום-מזרח לה.

## היסטוריה
### גילוי ומיפוי הפסגה

הפסגה מופתה לראשונה על ידי סוקרים בולגריים בשנת 2009.

### מקור השם
הפסגה נקראת על שם העיירה ורשץ שבצפון-מערב בולגריה.

## לקריאה נוספת

* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים

* אוכף ורשץ באתר הגאזט האנטארקטי של ממשלת אוסטרליה
* אוכף ורשץ באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האוכף, תוך סימון אתרים נוספים באזור באתר copernix
* נתוני זריחת/שקיעת שמש/ירח עדכניים באוכף ורשץ
* מזג אוויר נוכחי מעודכן באוכף ורשץ
** תחזית מזג אוויר עדכנית ארוכת טווח עבור אוכף ורשץ
** נתוני מזג אוויר היסטוריים עבור אוכף ורשץ
** סטטיסטיקות מזג אוויר עבור אוכף ורשץ

## הערות שוליים

ורשץ
ורשץ
רוב אוסטלר

**רוברט "רוב" אוסטלר** (באנגלית: **Robert "Rob" Ostlere**) הוא שחקן קולנוע, טלוויזיה ותיאטרון אנגלי. ידוע בעיקר בתור דמותו של ארתור דיגבי בסדרה "הולבי סיטי" של ה-BBC וכויימר רויס מ"משחקי הכס".

## ביוגרפיה
אוסטלר נולד באנגליה. הוא בוגר האקדמיה המלכותית לאמנות הדרמה לשנת 2008. הוא החל לשחק באופרת הסבון הבריטית רופאים את גרהם טריסט. שנה לאחר מכן שיחק לראשונה בסרט "Tortoise" בתור בילי.

בשנת 2011 שיחק בעונה הראשונה של "משחקי הכס" בתור ויימר רויס, סייר של משמר הלילה (ובנו של סר יון רויס), המופיע בשש הדקות הראשונות של הפרק הראשון בחיפוש אחר פראים, אך מופתע בידי הלך לבן שהורג אותו, מה שהופך אותו להרוג הראשון בסדרה הידועה בכמות ההרוגים הגדולה שלה. רוב אוסטלר הביע סיפוק מהופעתו ומכך שההצגה שלו לא נחתכה.

באותה שנה הופיע גם בסרט האימה "The Task" בתור פייזר ובסרט האינטרנט "The Vessel" בתור רוב.

בין 2013–2016 שיחק בסדרה הולבי סיטי את הרופא והמנתח ארתור דיגבי, תפקיד שלקבלתו התלווה ליועצים ואחראים רפואיים בבריטניה ולמד לצד מנתחים בבתי ספר לרפואה. על תפקידו בסדרה הוצג בפרסי הטלוויזיה הלאומיים של בריטניה כשחקן הטוב ביותר.

## פילמוגרפיה

## קישורים חיצוניים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
עונת 2012/2013 בליגת כדורגל נשים שנייה

**עונת 2012/2013 ב[[הליגה הלאומית בכדורגל נשים|ליגת נשים שנייה]]** הייתה העונה ה-4 בליגת המשנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-6 בנובמבר 2012 והסתיימה ב-10 באפריל 2013. בעונה זו השתתפו בליגה 8 קבוצות.

מכבי צור שלום ביאליק שנשרה מהליגה הראשונה הצטרפה לקבוצות ששיחקו בעונה הקודמת. קבוצת בנות קיסריה טבעון התפצלה לשתי קבוצות שהתמודדו בעונה זו כבנות קיסריה ובנות טבעון. הקבוצות החדשות שהוקמו והצטרפו לליגה היו בנות אילת ובית"ר בנות עירוני מעלה אדומים.

בעונה זו התקיימו שני סיבובים בני 7 מחזורים כל אחד - 14 מחזורים בסך הכל. לאחר מכן חולקו הקבוצות לפלייאוף עליון ותחתון, כשבכל אחד 4 קבוצות, במסגרתו שיחקו עוד 3 משחקים. הקבוצה שתסיים ראשונה תעפיל לליגה הראשונה והקבוצה השנייה תתמודד מול השלישית בפלייאוף התחתון בליגה הראשונה על הזכות לשחק בליגה הראשונה.

מ.ס. קריית גת סיימה ראשונה ועלתה לליגת נשים ראשונה.

מכבי צור שלום ביאליק סיימה שנייה אך הפסידה במשחק המבחן מול בנות סכנין ונשארה בליגה השנייה.

## טבלת הליגה הסדירה בסיום הסיבוב השני

## טבלאות הליגה הסדירה בסיום העונה
### טבלת הפלייאוף העליון בסיום העונה

### טבלת הפלייאוף התחתון בסיום העונה

## מלכת השערים

## ראו גם
* גביע המדינה בכדורגל נשים 2012/2013

## קישורים חיצוניים
* עונת 2013–2012 בליגת נשים שנייה, באתר ההתאחדות לכדורגל בישראל

קטגוריה:תחרויות כדורגל ב-2012
קטגוריה:תחרויות כדורגל ב-2013
קטגוריה:2012 בישראל: כדורגל
קטגוריה:2013 בישראל: כדורגל
קטגוריה:ישראל: תחרויות כדורגל נשים
קוצ'ורד

**קוצ'ורד** (בהונגרית: **Kocsord**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בקוצ'ורד מספר התושבים נמצא בירידה. כך, בשנת 1990 היה מספר התושבים 2,958 ובשנת 2020 רק 2,863 תושבים.
## יהודי קוצ'ורד
יהודים ראשונים התיישבו בכפר במחצית השנייה של המאה ה-18, רובם היו רוכלים וחנוונים עניים שבקושי קיימו קשר עם התושבים הלא יהודים, שהיו גם חקלאים עניים.

הקהילה, שהגדירה עצמה אורתודוקסית, הייתה קשורה לקהילה במאטסלקה. יהודיה היו אדוקים בדתיותם. במקום היה בית כנסת, "חדר", מקווה ובית קברות יהודי.

מיד לאחר חג הפסח, באפריל 1944, גורשו יהודי הכפר לגטו במאטסלקה והם הועברו לאושוויץ בסוף מאי, שם נספו כולם.

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
ארנסט גוטהלף גרסדורף

**ארנסט גוטהלף גרסדורף** (בגרמנית: **Ernst Gotthelf Gersdorf**; 2 בנובמבר 1804 – 5 בינואר 1874) היה ספרן גרמני, הבולט ביותר בעבודתו בספריית אוניברסיטת לייפציג. הוא כתב בשם בדוי וולדמר אג.

## ביוגרפיה
גרסדורף נולד בטאוטנדורף, בנו של איש דת. בשנת 1820 החל את לימודיו בתאולוגיה ובפילוסופיה באוניברסיטת לייפציג. ב-1826 החל לעבוד בספרייה הממלכתית הסקסונית בדרזדן. ב-1833 הוא מונה ליורשו של הפילולוג כריסטיאן דניאל בק כראש ספריית האוניברסיטה בלייפציג. כך הפך לספרן במשרה מלאה הראשון בספרייה. ב-1837 קיבל תואר דוקטור לשם כבוד מאוניברסיטת לייפציג.

גרסדורף פרסם יצירות רבות על ההיסטוריה הסקסית, כולל מהדורת המסמכים Codex diplomaticus Saxoniae regiae. הוא כתב כתריסר ספרים.

הוא נפטר בלייפציג.

קטגוריה:אוניברסיטת לייפציג
קטגוריה:ספרנים ומידענים גרמנים
קטגוריה:גרמנים שנולדו ב-1804
קטגוריה:גרמנים שנפטרו ב-1874
Beautiful Lies

**Beautiful Lies** הוא אלבום האולפן השלישי של הזמרת-יוצרת הבריטית בירדי. האלבום יצא לאור ב-25 במרץ 2016, על ידי חברת התקליטים אטלנטיק רקורדס. מתוך האלבום יצאו ארבעה סינגלים.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת אטלנטיק רקורדס
We Fell in Love in October

"**We Fell in Love in October**" (בעברית: "**התאהבנו באוקטובר**") הוא סינגל שאינו אלבום של הזמרת-יוצרת האינדי רוק הנורווגית גירל אין רד. השיר יצא לאור ב-21 בנובמבר 2018 בסינגל כפול עם "Forget Her". השיר הגיע לשיא במקום ה-14 במצעד שירי הרוק האמריקאי באוקטובר 2019. האישה עם גירל אין רד בוידאו קליפ היא מינה רודאהל.

השיר הפך לחלק מתרבות הפופ, במיוחד על ידי הקהילה הגאה, ושיר זה, בנוסף לשירים נוספים של גירל אין רד הפך לסמל של הקהילה הלסבית.

נכון ל-24 בינואר 2021, לשיר יש מעל 32 מיליון צפיות ביוטיוב ומעל 174 מיליון השמעות בספוטיפיי.

## רשימת שירים

## קרדיטים וצוות
קרדיטים שהותאמו מטיידל:
* מארי אולבן - מפיקה, מלחינה, כותבת

## מצעדים

## תארים ומכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי להט"ב
אוקטובר
קטגוריה:שירי פלטינה כפולה באוסטרליה
מפרצון קבט

**מפרצון קבט** או **מפרצון קאבט** (באנגלית: **Cabut Cove**) הוא מפרצון בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

המפרצון ממוקם בין נקודת מרקלי ונקודת יירצ'ק.

רוחב פתחו של המפרצון 1.08 קילומטרים.

אורכו של המפרצון (עומק כניסתו אל תוך האי) קילומטר אחד.

קרחון יאבלאניצה נשפך אל ראשו של המפרצון.

המפרצון ממוקם 14.13 קילומטרים דרומית-מערבית לכף סמית'.

ו- 19.82 קילומטרים צפונית - צפונית-מזרחית לכף ג'יימס.

## היסטוריה
### גילוי ומיפוי המפרצון

המפרצון מופה בשנת 2009 על ידי סוקרים בולגרים.

### מקור השם

ארגנטינה נתנה למפרצון את שמו.
[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים

* מפרצון קבט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix
* מפת אזור מפרצון קבט

## הערות שוליים

קבט
בירדי (זמרת)

**יסמין לוסילה אליזבת ג'ניפר ואן דן בוגרד** (באנגלית: **Jasmine Lucilla Elizabeth Jennifer van den Bogaerde**; נולדה ב-15 במאי 1996), הידועה בשם הבמה **בירדי** (**Birdy**), היא זמרת, פזמונאית ומוזיקאית בריטית.

סינגל הבכורה שלה, היה גרסת כיסוי לשיר "Skinny Love" של בון איבר, אשר הפך לפריצת הדרך שלה, שזכה להופיע ברחבי אירופה וזכה בהסמכת פלטינה שש פעמים באוסטרליה. אלבום הבכורה שלה, *Birdy*, בעל השם העצמי, יצא לאור ב-7 בנובמבר 2011, אשר זכה להצלחה דומה והגיע לשיא במקום הראשון באוסטרליה, בלגיה והולנד. אלבום האולפן השני שלה, *Fire Within*, יצא לאור ב-23 בספטמבר 2013. בטקס פרסי המוזיקה הבריטית לשנת 2014 היא הייתה מועמדת לאמנית הסולו הנשית הבריטית הטובה ביותר. אלבום האולפן השלישי שלה, *Beautiful Lies*, יצא לאור ב-25 במרץ 2016. אלבום האולפן הרביעי הקרוב שלה *[[Young Heart]]*, אמור לצאת ב-30 באפריל 2021.

## ביוגרפיה
בירדי נולדה ב-15 במאי 1996 בלימינגטון, אנגליה, שבבריטניה. אביה הוא רופרט אוליבר בנג'מין ואן דן בוגארדה, סופר, אמה היא סופי פטרישיה (לבית רופר-קורזון), פסנתרנית קונצרטים. בירדי למדה לנגן בפסנתר בגיל שבע, והחלה לכתוב את המוזיקה שלה בגיל שמונה. הוריה נישאו בשנת 1995 ויש להם שני ילדים נוספים: ג'ייק, יליד 1997, וקייטלין בשנת 1999. יש לה גם שני אחים למחצה הגדולים, מוזס וסם, מנישואיו הראשונים של אביה.

בירדי למדה בבית הספר להכנה של דורלסטון קורט בברטון און סי, בבית הספר פריסטלנדס ובמכללת ברוקנהרסט, מכללה שישית ביער הניו פורסט. סבה מצד אמה הוא הקפטן ג'ון כריסטופר אינגרם רופר-קורזון, הברון העשיר טיינהם, והיא גדלה באחוזה המשפחתית ליד לימינגטון, המפשייר. דוד רבא שלה היה השחקן סר דירק בוגרד. יש לה שורשים אנגליים, בלגיים (פלמיים), הולנדיים וסקוטיים.

ב-18 באוגוסט 2023 יצא לאור האלבום הרביעי שלה, *[[Portraits]]*.

## דיסקוגרפיה
### אלבומי אולפן
* 2011: *[[Birdy (אלבום)|Birdy]]*
* 2013: *[[Fire Within]]*
* 2016: *[[Beautiful Lies]]*
* 2021: *[[Young Heart]]*
* 2023: *[[Portraits]]*

### מיני-אלבומים
* 2011: *Live in London*
* 2012: *Live in Paris*
* 2013: *Birdy – Artist Lounge EP*
* 2013: *[[Breathe (מיני-אלבום)|Breathe]]*	
* 2020: *Piano Sketches*
* 2021: **

## קישורים חיצוניים

* 

## הערות שוליים

קטגוריה:זמרות-יוצרות בריטיות
קטגוריה:מוזיקאים אנגלים
קטגוריה:מוזיקאיות אנגליות
קטגוריה:אנגלים ממוצא בלגי
קטגוריה:זמרים-יוצרים בריטים
קטגוריה:אנגליות שנולדו ב-1996
קטגוריה:אנגלים שנולדו ב-1996